ঢাকা, ০১ জানুয়ারি- দেশের দুই প্রধান রাজনৈতিক দল ক্ষমতাসীন আওয়ামী লীগ ও সংসদের বাইরে থাকা বিএনপির রাজনীতিকে কেন্দ্র করে বছরজুড়েই পরস্পর বিরোধী বাক্য বিনিময় হয়। এসব বক্তব্য বা মন্তব্য বারবার বিতর্কের জন্ম দিয়েছে। রাজনৈতিক অঙ্গন উত্তপ্ত হয়েছে, সাধারণ মানুষের মধ্যে আলোড়ন সৃষ্টি হয়েছে, কখনও হাস্যরসে পরিণত হয়েছে। আপত্তিকর কিছু কিছু বক্তব্যের পর দুঃখ প্রকাশের ঘটনাও ঘটেছে।